wannaphong/clean_thaiwikipedia huggingface dataset:
# มาสด้า เซ็นเทีย
มาสด้า เซ็นเทีย  เป็นรถยนต์นั่งขนาดใหญ่ (Full-Size Car) ซึ่งผลิตโดยมาสด้า เริ่มผลิตและเปิดตัวเมื่อปี พ.ศ. 2534 ใช้ระบบขับเคลื่อนล้อหลังและใช้โครงสร้างตัวถัง H-Platform ของมาสด้า (เป็นโครงสร้างที่ใช้ในรถยนต์ขนาดใหญ่ขับเคลื่อนล้อหลังของมาสด้า) แบบ HD และ HE ซึ่งใช้ร่วมกันกับรถตระกูล 929 ซึ่งเซ็นเทียเป็นหนึ่งในรถตระกูล 929 รวมถึงใช้ร่วมกับรุ่นแองฟินิ MS-9 ด้วย และยังมีการส่งออกไปยังประเทศเกาหลีใต้โดยใช้แบรนด์เกีย ในชื่อ เกีย เอ็นเตอร์ไพรส์  อีกด้วย

 รุ่นที่ 1 (HD; พ.ศ. 2534-2539) 
 929 
250px|thumbnail|left|มาสด้า เซ็นเทีย รุ่นที่ 1
250px|left|none
มาสด้า เซ็นเทีย รุ่นที่ 1 เปิดตัวเมื่อปี พ.ศ. 2534 โดยเปิดตัวออกมาเพื่อหวังจะเป็นรถธงของมาสด้า ซึ่งออกมาแทนมาสด้า ลูเช่  เครื่องยนต์ของเซ็นเทียจะเป็นเครื่องยนต์ V6 และมีเฉพาะตัวถังซีดานเท่านั้น ซึ่งเครื่องยนต์จะมีเครื่องยนต์ 2.5 และ 3.0 ลิตรให้เลือก 

และในรุ่นนี้ ได้มีการออกรุ่นใหม่ที่แตกแขนงมาจากเซ็นเทีย คือมาสด้า มิลเลเนีย  ซึ่งออกมาในช่วงเวลาที่ค่ายรถญี่ปุ่นเปิดตัวแบรนด์รถยนต์หรู เช่น โตโยต้าเปิดตัวเล็กซัส ,ฮอนด้าเปิดตัวแอคิวรา ,นิสสันเปิดตัวอินฟินิที และมาสด้า ก็ได้เปิดตัวแบรนด์อมาติเช่นกัน โดยมิลเลเนีย เป็นรถยนต์ที่มีคุณสมบัติคล้ายกับเซ็นเทีย แต่แตกต่างกันตรงที่ใช้ระบบขับเคลื่อนล้อหน้า และนอกจากนี้ รุ่นนี้ มีมาขายในประเทศไทยในช่วงที่รัฐบาลมีนโยบายภาษีรถนำเข้า ซึ่งในช่วงนั้นมีรถนำเข้าหลายรุ่นที่เข้ามาขายในไทย แต่ในไทยใช้ชื่อว่า 929 (Mazda 929) ไม่ใช่เซ็นเทีย (Sentia)

 รุ่นที่ 2 (HE; พ.ศ. 2539-2542) 
250px|thumbnail|right|มาสด้า เซ็นเทีย รุ่นที่ 2 
มาสด้า เซ็นเทีย รุ่นที่ 2 ถือได้ว่าเป็นเซ็นเทียรุ่นสุดท้าย ก่อนที่จะถูกแทนที่โดยมาสด้า มิลเลเนีย  อย่างสมบูรณ์
เซ็นเทียเปิดตัวในประเทศออสเตรเลียในเดือนเมษายน พ.ศ. 2539 โดยมีเครื่องยนต์ V6 ขนาด 3.0 ลิตร และเกียร์อัตโนมัติ 4 สปีด แต่เนื่องจากช่วงที่เซ็นเทียเปิดตัวมาได้ปีเดียว มีปัญหาวิกฤติเศรษฐกิจเกิดขึ้นในเอเชีย ทำให้ยอดขายไม่เป็นที่น่าพอใจเท่าไรนัก โดยเฉพาะในปีสุดท้ายของการผลิต ราคาของเซ็นเทียสูงถึง 83,000 ดอลลาร์สหรัฐเลยทีเดียว และกระจังหน้าของรถดูแก่ ไม่ทันสมัย จึงทำให้ไม่ประสบความสำเร็จเท่ากับรุ่นที่ 1 จึงต้องเลิกผลิตไป

ซเซ็นเทีย
หมวดหมู่:ยานพาหนะที่ได้รับการแนะนำในปี พ.ศ. 2534
# มูลนิธิเอดส์ฮ่องกง
มูลนิธิเอดส์ฮ่องกง (จีนตัวเต็ม: 香港愛滋病基金會) เป็นองค์กรการกุศลที่ไม่ใช่ภาครัฐที่ก่อตั้งขึ้นโดยกลุ่มอาสาสมัครใน ค.ศ. 1991 โดยมีประธานคนปัจจุบันคือ ดร.เหลียง จื้อหง (梁智鴻) เมื่อได้มีการก่อตั้งมูลนิธิขึ้น ความเข้าใจของสาธารณชนที่มีต่อโรคเอดส์มีอยู่อย่างจำกัด และมีความเข้าใจผิดเกี่ยวกับโรคเอดส์ (เช่น เข้าใจว่าโรคเอดส์เป็นโรคติดต่อที่แพร่กระจายโดยการสัมผัส) ซึ่งเป็นความเข้าใจโดยทั่วไป และได้นำสู่การช่วยเหลือในวงกว้างสำหรับผู้ป่วยที่ติดเชื้อเอดส์ เมื่อเร็ว ๆ นี้ ทางมูลนิธิมีพนักงานเต็มเวลา 13 ราย แต่ต้องอาศัยอาสาสมัครกว่า 300 ราย เพื่อรองรับการให้บริการ เช่น การรับสายด่วน, การตรวจเลือดและการให้คำปรึกษา และโครงการสนับสนุนที่พักอาศัยสำหรับผู้ป่วยโรคเอดส์
# ซีซาส์ซูเปอร์โดม
ซีซาส์ซูเปอร์โดม (ชื่อเดิมคือ ลุยเซียนาซูเปอร์โดม, เมอร์ซีเดส-เบนซ์ ซูเปอร์โดม และโดยทั่วไปเรียก เดอะซูเปอร์โดม) เป็นสนามกีฬาและศูนย์จัดแสดงนิทรรศการ ตั้งอยู่ใน ย่านศูนย์กลางธุรกิจ ในเมืองนิวออร์ลีนส์ รัฐลุยเซียนา สหรัฐอเมริกา
# แคนเซอร์แคมปัส
แคนเซอร์แคมปัส  เป็นวิทยาเขตที่ทำการวิจัยและปรับปรุงด้านวิทยามะเร็งซึ่งตั้งอยู่ในวิลล์จูฟใกล้กับกรุงปารีส และได้เปิดตัวขึ้นในเดือนเมษายน ค.ศ. 2006 Première pierre de Cancer Campus   โดยได้อุทิศให้เพื่อการช่วยเหลือด้านการต่อสู้กับโรคมะเร็ง

โครงการนี้ได้รับการสนับสนุนจากผู้เชี่ยวชาญอย่างสถาบันกูสตาฟ รูสซี และสถาบันด้านสุขภาพอื่น ๆ รวมถึงการวิจัยจากแคว้น อีล-เดอ-ฟร็องส์ Une feuille de route pour Cancer Campus 

เป้าหมายของโครงการนี้คือการรวมตัวของวิทยาเขตที่การวิจัย (ทั้งในส่วนของคลีนิคและนักวิชาการ, ภาครัฐและเอกชน), บริษัท, การฝึกอบรมระดับสูง, กลุ่มพันธมิตรจัดตั้ง "ไบโอคลัสเตอร์" ซึ่งเป็นส่วนหนึ่งของกลุ่มเมดีเซนC'est parti pour Cancer Campus  

แคนเซอร์แคมปัสเป็นหนึ่งในโครงการหลักของกรุงปารีสที่ได้กำหนดโดยรัฐบาลฝรั่งเศสLe 7 février : Cancer Campus® obtient le label Grand Paris…   ที่ได้เสนอแผนระบบการขนส่งสาธารณะแบบใหม่เพื่อสร้างสถานีรถไฟใต้ดินขึ้นในวิทยาเขตแห่งนี้Le plan Cancer Campus prend forme
# ฌูแซ รามุช-ออร์ตา
ฌูแซ มานูแอล รามุช-ออร์ตา (เกิดวันที่ 26 ธันวาคม ค.ศ. 1949) เป็นนัการเมืองชาวติมอร์-เลสเตที่ดำรงตำแหน่งประธานาธิบดีติมอร์-เลสเตตั้งแต่เดือนพฤษภาคม ค.ศ. 2022 เขาเคยดำรงตำแหน่งนี้ในวันที่ 20 พฤษภาคม ค.ศ. 2007 ถึงวันที่ 20 พฤษภาคม ค.ศ. 2012 ก่อนหน้านั้นเขาเคยดำรงตำแหน่งรัฐมนตรีว่าการกระทรวงต่างประเทศใน ค.ศ. 2002 ถึง 2006 และนายกรัฐมนตรีติมอร์-เลสเตใน ค.ศ. 2006 ถึง 2007 เขาเป็นผู้ได้รับรางวัลโนเบลสาขาสันติภาพใน ค.ศ. 1996 ร่วมกับการ์ลุช ฟีลีปึ ชีเมนึช เบลูจาก "การแก้ปัญหาความขัดแย้งในติมอร์ตะวันออกอย่างยุติธรรมและสันติ"

เนื่องจากรามุช-ออร์ตาเป็นผู้ก่อตั้งและอดีตสมาชิกเฟรตีลิน เขาเคยดำรงตำแหน่งโฆษกพลัดถิ่นแก่หน่วยต่อต้านติมอร์ตะวันออกในช่วงที่อินโดนีเซียยึดครอง (1975–1999) ในขณะที่รามุช-ออร์ตายังคงทำงานให้แก่เฟรตีลิน เขาลาออกจากพรรคใน ค.ศ. 1988 กลายเป็นนักการเมืองอิสระ

หลังติมอร์-เลสเตได้รับเอกราชใน ค.ศ. 2002 รามุช-ออร์ตาได้รับแต่งตั้งเป็นรัฐมนตรีว่าการกระทรวงต่างประเทศตนแรกของประเทศจนกระทั่งลาออกในวันที่ 25 มิถุนายน ค.ศ. 2006 ท่ามกลางวิกฤตทางการเมือง จากนั้นหลังนายกรัฐมนตรี มารี อัลกาตีรี ลาออกในวันที่ 26 มิถุนายน ค.ศ. 2006 ประธานาธิบดี ชานานา กุฌเมา จึงแต่งตั้งรามุช-ออร์ตาเป็นนายกรัฐมนตรีรักษาการ สองสัปดาห์ต่อมาในวันที่ 10 กรกฎาคม ค.ศ. 2006 เขาสาบานเข้าดำรงตำแหน่งนายกรัฐมนตรีคนที่ 2 ของประเทศ เขาได้รับเลือกเป็นประธานาธิบดีใน ค.ศ. 2007 จนถึง 2012

เขาได้รับเลือกเป็นประธานาธิบดีอีกครั้งใน ค.ศ. 2022 

ชีวิตช่วงต้น
รามุช-ออร์ตาเกิดที่เมืองดิลีเมื่อ 26 ธันวาคม ค.ศ. 1949 โดยเป็นลูกผสมระหว่างชาวโปรตุเกสกับชาวติมอร์ เขาได้เข้าร่วมกับสมาคมสังคมประชาธิปไตยชาวติมอร์ ซึ่งต่อมาได้กลายเป็นเฟรตีลิน เมื่อการลงประชามติเสร็จสิ้นลง เขากลับสู่ดิลีในเดือนธันวาคม ค.ศ. 1999 และได้เป็นรัฐมนตรีว่าการกระทรวงต่างประเทศหลังจากติมอร์-เลสเตได้รับเอกราชใน ค.ศ. 2002
# กิตติมา ณ ถลาง
กิตติมา ณ ถลาง ชื่อเล่น "โรส" ผู้ประกาศข่าวสถานีโทรทัศน์โมเดิร์นไนน์ หรือ ช่อง 9 MCOTHD

การศึกษา

ศษ.บ (ภาษาอังกฤษ) เกียรตินิยมอันดับ 2 คณะศึกษาศาสตร์ มหาวิทยาลัยศิลปากร

ประวัติการทำงาน

 อดีตผู้แปลข่าวต่างประเทศ สถานีโทรทัศน์ ช่อง 3, IBC
 อดีตผู้ประกาศข่าวสถานีโทรทัศน์โมเดิร์นไนน์ผู้ประกาศ "ข่าวภาคค่ำ" ร่วมกับ ชัยนันท์ สันติวาสะ ยุพา เพชรฤทธิ์ เกวลิน กังวานธนวัต เกียรติยา ธรรมวิภัชน์ และ เมษนี สถาวรินทุ สิ้นสุดการทำหน้าที่ผู้ประกาศข่าวภาคค่ำหลังช่อง 9 อสมท. เปลี่ยนเป็นโมเดิร์นไนน์ แต่ช่วงระยะที่ปรับเปลี่ยนเป็น โมเดิร์นไนน์ ช่วงระยะแรก ๆ ได้กลับมารายงานข่าวภาคค่ำอีกครั้ง คู่กับ ชัยนันท์ สันติวาสะ ทุกวันเสาร์ และ อาทิตย์
 อดีตผู้ดำเนินรายการ "เช้าข่าวข้น คนข่าวเช้า ช่วง ข่าวข้นรอบโลก" ออกอากาศทุกวันจันทร์-ศุกร์ เวลา 06.00-08.00 น.
 ผู้รายงานสถานการณ์สด วินาศกรรม 11 กันยายน พ.ศ. 2544 หรือ 911 ร่วมกับ จักรภพ เพ็ญแข
 ผู้ดำเนินรายการ เกาะติดเหตุการณ์ข่าวต่างประเทศสำคัญ ๆ เช่น "เกาะติดสถานการณ์อัฟกานิสถาน" "เกาะติดสถานการณ์ในอิรัก" ซึ่งมีการรายงานความคืบหน้า วิเคราะห์สถานการณ์ และสัมภาษณ์นักวิชาการ ออกอากาศอจันทร์-ศุกร์ ก่อนข่าวภาคค่ำ เวลา 18.30-19.00 น. 
 ผู้ประกาศข่าวต่างประเทศ ช่วง "ข่าวภาคเที่ยง" (ช่วงที่ยังเป็นช่อง 9 อสมท.) และ "ข่าวภาคค่ำ" (ตั้งแต่ปรับเปลี่ยนเป็น โมเดิร์นไนน์ และ ช่อง9 MCOTHD จนถึง ปัจจุบัน) จันทร์-ศุกร์
 อดีตผู้ดำเนินรายการ "คุยโขมงข่าวเช้า ช่วง ข่าวต่างประเทศ" 
 บรรณาธิการข่าวต่างประเทศ สำนักข่าวไทย
 ผู้ประกาศข่าว ช่วงพิเศษ ศึกชิงทำเนียบขาว ช่อง 9
 ผุ้ประกาศข่าว ช่วงพิเศษ สกอตแลนด์แยกประเทศหรือไม่ ช่อง 9
 พิธีกร รายการ World Wide Watch ช่อง 9 และ MCOT Family

รางวัลที่ได้รับ

โทรทัศน์ทองคำ
ไดรับรางวัล "มณีเมขลาดีเด่นยอดนิยม ประเภทพิธีกรข่าวและผู้ดำเนินรายการ สาขาพิธีกรข่าวต่างประเทศดีเด่นยอดนิยม จากงานประกาศผลรางวัลดีเด่นทางโทรทัศน์ เมขลา ครั้งที่ 24 ประจำปี 2554"
โทรทัศน์ทองคำ ผู้ประกาศข่าวดีเด่น ปี 2558
# ยูวีแคน
ยูวีแคน  เป็นมูลนิธิที่ก่อตั้งขึ้นโดยนักกีฬาคริกเกตชื่อยุวราช สิงห์ เพื่อต่อสู้กับโรคมะเร็งและเผยแพร่ความรู้เกี่ยวกับโรคร้ายนี้ ยุวราชได้รับการวินิจฉัยว่าป่วยเป็นโรคมะเร็งและสามารถสยบโรคดังกล่าวภายหลังจากการรักษาที่ยาวนานในสหรัฐอเมริกา ในเดือนกันยายน ค.ศ. 2012 ได้มีแอพยูวีแคนขึ้นเป็นครั้งแรกสำหรับวินโดวส์โฟนที่ได้เปิดตัวโดยไมโครซอฟท์ เมื่อผู้ใช้ทำการซื้อแอพดังกล่าว ยุวราชก็จะแบ่งเงินส่วนหนึ่งด้วยจำนวน 565 รูปีอินเดีย (10.28 ดอลลาร์สหรัฐ) เป็นเงินบริจาคให้แก่มูลนิธิ เดือนกันยายน ค.ศ. 2012 ในรายการโทรทัศน์ ซินดาจีอภิบาคีไฮ ได้รับแรงบันดาลใจจากยุวราชในการต่อสู้กับโรคมะเร็ง โดยได้ประกาศว่าจะให้ความร่วมมือต่อโครงการคัลเลอร์สกับยูวีแคน
# โพรมีเทียส
โพรมีเทียส หรือ โพรมีทีอูส (แปลว่า มองการณ์ไกล) เป็นเทพไททันองค์หนึ่งที่มีความเฉลียวฉลาด เป็นผู้ขโมยไฟจากเฮสเทีย เทพีแห่งเตาไฟ ลงไปให้มนุษย์ จึงทำให้มนุษย์รู้จักใช้ไฟในการหุงหาอาหารและใช้เพื่อแสงสว่างจนสามารถสร้างอารยธรรมต่างๆ ได้ จึงทำให้ซูสโกรธและลงโทษโพรมีเทียสด้วยการขังไว้ในถ้ำบนคอคาซัส และมีนกอินทรียักษ์มาจิกกินตับของโพรมีเทียสทุกวันโดยที่ไม่ตาย และทุกคืนตับของโพรมีเทียสจะงอกใหม่เพื่อให้นกอินทรียักษ์จิกกินในวันรุ่งขึ้น

แต่สำหรับมนุษย์แล้ว โพรมีเทียสถือว่าเป็นเทพที่กล้าหาญและเป็นเพื่อนที่ดีต่อมนุษย์ จึงได้รับการยกย่องและนับถือ
# ไครซีน
ไครซีน (Chrysene) เป็น โพลีไซคลิกอะโรมาติกไฮโดรคาร์บอน (PAH) ที่มีสูตรโครงสร้างเป็นเป็นองค์ประกอบทางธรรมชาติของถ่านหิน พบในครีโอซอตซึ่งเป็นสารเคมีที่ใช้รักษาเนื้อไม้ พบในปริมาณเล็กน้อยในการเผาไหม้ถ่านหิน น้ำมันดิบและชิ้นส่วนพืช

คำว่า ไครซีน "chrysene" มาจากภาษากรีกΧρύσoς (chrysos) หมายถึงทอง เพราะผลึกมีสีเหลืองคล้ายทอง แต่ถ้ามีความบริสุทธิ์สูงมากจะกลายเป็นไม่มีสี สีเหลืองที่เกิดขึ้นนั้นเกิดจากไอโซเมอร์ เตตระซีน ที่ปนอยู่ปริมาณเล็กน้อยและแยกออกได้ยาก 
การใช้ประโยชน์
ไครซีนใช้ในการผลิตสีย้อมบางชนิดในโรงงาน
ความปลอดภัย
ไครซีนจัดเป็นสารก่อมะเร็งในมนุษย์ และสารมารถก่อมะเร็งในสัตว์ทดลองในห้องปฏิบัติการได้TOXICOLOGICAL PROFILE FOR POLYCYCLIC AROMATIC HYDROCARBONS
# ซีเซียมซัลเฟต
ซีเซียมซัลเฟต (Caesium sulfate) เป็นเกลือซีเซียมของกรดซัลฟูริก ใช้ในการเตรียมสารละลายที่มีความหนาแน่นไม่เท่ากันซึ่งจะใช้ในเทคนิคการปั่นเหวี่ยงแบบไอโซปิกนิก
# การประท้วงที่ชาบัก พ.ศ. 2556
เมื่อวันที่ 5 กุมภาพันธ์ 2013 ที่ผ่านมา ศาลบังคลาเทศสั่งตัดสินจำคุกตลอดชีวิต อาชกรสงครามผู้เป็นที่รู้จักกันดีในฐานะผู้นำอาวุโส ของพรรคจามาต เอ อิสลาม (Jamaat-e-Islami) คือ นายอับดุล กาเดอร์ โมลลา (Abdul Quader Molla) โทษฐานก่อเหตุฆาตกรรมสังหารหมู่ในช่วงสงครามระหว่างบังคลาเทศกับปากีสถานเมื่อปี 1971 ภายในระยะเวลา 1 ชั่วโมง หลังคำพิพากษาผู้คนจำนวนมากได้พากันออกมาชุมนุมประท้วงคำตัดสินของศาลโดยการเรียกร้องจากเหล่าบล็อกเกอร์และเครือข่ายนักกิจกรรมเคลื่อนไหวทางสังคมออนไลน์ (BOAN) ซึ่งการชุมนุมเรียกร้องในครั้งนี้ได้ขยายตัวกลายเป็นขบวนการเคลื่อนไหวแห่งชาบัก ในปี ค.ศ. 2013 (Shahbag movement) เรียกร้องให้ศาลลงโทษประหารชีวิต กาเดอร์ โมลลา   และจนถึงตอนนี้การชุมนุมก็ยังคงดำเนินต่อไป โดยมีจุดยืนว่าจะปักหลักชุมนุมจนกว่าศาลจะมีคำสั่งประหารนายโมลลา  และเพื่อแสดงออกถึงความเป็นน้ำหนึ่งใจเดียวกันในการเคลื่อนไหวครั้งนี้ ชาวบังคลาเทศที่อาศัยอยู่ทั่วโลกก็ได้ร่วมประท้วงเช่นกันโดยแสดงข้อความและสัญลักษณ์ต่างๆที่มีเนื้อหาเรียกร้องให้อาชญากรสงครามรายนี้ถูกประหารชีวิต อย่างไรก็ตาม ในวันที่ 15 กุมภาพันธ์ 2013   นักกิจกรรมเคลื่อนไหวรายหนึ่ง คือ นายอาเหม็ด ราจิบ เฮเดอร์ (Ahmed Rajib Haider) ผู้ซึ่งโพสข้อความต่อต้านการกระทำของกลุ่มจามาต เอ อิสลาม กลับถูกลงมือสังหารอย่างโหดเหี้ยม
# น้ำตกเมอร์ชิสัน
น้ำตกเมอร์ชิสัน  เป็นน้ำตกขนาดใหญ่แห่งหนึ่งในทวีปแอฟริกา เป็นน้ำตกที่ได้รับน้ำจากแม่น้ำไนล์ ตั้งอยู่ในเขตอุทยานแห่งชาติน้ำตกเมอร์ชิสัน ประเทศยูกันดา อยู่ระหว่างตอนเหนือของทะเลสาบวิกตอเรียและทะเลสาบไคโอกา และเหนือสุดของทะเลสาบอัลเบิร์ต และอยู่ทางตะวันตกของแอฟริการิฟต์ตะวันตก

ด้านล่างของน้ำตกเป็นที่ ๆ น้ำเชี่ยวและไหลวนรุนแรงมาก จนเกิดเป็นฟองขาวเต็มไปหมด จนได้ชื่อว่าเป็น "หม้อต้มน้ำของปีศาจ" เนื่องจากมีปริมาณน้ำไหลผ่านถึง 300 ตัน/วินาทีRift Valley Killers, "River Monsters". สารคดีทางแอนิมอลพลาเน็ต ทางทรูวิชั่นส์: พุธที่ 20 กุมภาพันธ์ 2556
# อิเกดะ (จังหวัดโอซากะ)
อิเกดะ  เป็นนครทางตอนเหนือของจังหวัดโอซากะ ประเทศญี่ปุ่น ยกฐานะเป็นเทศบาลนครเมื่อวันที่ 29 เมษายน ค.ศ. 1939 มีจำนวนประชากร ณ วันที่ 1 เมษายน ค.ศ. 2023 ประมาณ 104,403 คน

 ภูมิศาสตร์ 
 เทศบาลข้างเคียง 
 จังหวัดโอซากะ
 นครมิโน
 นครโทโยนากะ
 จังหวัดเฮียวโงะ
 นครอิตามิ
 นครคาวานิชิ
# เจก บักก์
เจค็อบ เอ็ดวิน เคนเนดี (28 กุมภาพันธ์ พ.ศ. 2537) หรือชื่อในวงการ เจก บักก์  เป็นนักร้อง นักแต่งเพลง และนักดนตรีชาวอังกฤษ งานเพลงของเขาได้รับอิทธิพลมาจาก โดโนแวน, จอห์นนี แคช, จิมิ เฮนดริกซ์, อาร์กติกมังกีส์, เดอะ บีเทิลส์ และ โอเอซิส 

นักวิจารณ์เพลงได้ยกย่องงานเพลงของบักก์ในด้านเนื้อร้องและแนวเพลงที่มีเอกลักษณ์โดดเด่น    จนถูกสื่อมวลชนตั้งฉายาว่า "เป็นบ็อบ ดิลลันคนต่อไป"http://dudeplace.com/news_detail.php?id=4742 ซิงเกิลที่สร้างชื่อเสียงให้บักก์ ได้แก่ "Lightning Bolt", "Two Fingers" และ "Taste It"

ผลงานเพลง
อัลบัม
 ชื่อ รายละเอียดอัลบัม อันดับในชาร์ต UKPeak positions in the United Kingdom:
 For all except where noted: 
 For "Country Song": 
 For "Taste It":  AUT BEL (Vl) FRA GER IRE NL NOR SWI Jake Bugg จำหน่ายเมื่อ: 15 ตุลาคม 2012
 ค่าย: เมอร์คิวรี เร็กคอร์ด
 รูปแบบ: ซีดี,ไวนิล, ดิจิตัลดาวน์โหลด 1  8  19  21  10  8  21  34  39Shangri- Laจำหน่ายเมื่อ: 18 พฤศจิกายน 2013
ค่าย: เมอร์คิวรี เร็กคอร์ด

รูปแบบ: ซีดี, ไวนิล, ดิจิตัลดาวน์โหลด361219

ซิงเกิล
 ปี ซิงเกิล อันดับในชาร์ต อัลบัม UK BEL (Vl) NL 2012 "Trouble Town" —  67  — Jake Bugg "Country Song" 100  —  — "Lightning Bolt" 26  44  35  "Taste It" 90  —  — "Two Fingers" 28  58   —
# สถาบันเกอร์ดอน
สถาบันเกอร์ดอน  เป็นสถานวิจัยซึ่งอยู่ ณ มหาวิทยาลัยเคมบริดจ์ ที่มีเชี่ยวชาญในด้านการพัฒนาการทางชีววิทยาและชีววิทยามะเร็ง

สถาบันแห่งนี้ก่อตั้งใน ค.ศ. 1989 เพื่อให้เพียบพร้อมไปด้วยสภาพแวดล้อมที่เป็นการทำงานร่วมกันสำหรับนักวิทยาศาสตร์ที่ทำงานต่างกัน แต่เสริมเป็นพิเศษในด้านของการพัฒนาการทางชีววิทยาและชีววิทยามะเร็ง สถาบันแห่งนี้ได้รับเงินทุนหลักจากกองทุนเวลคัมและสถาบันวิจัยมะเร็งแห่งสหราชอาณาจักร ใน ค.ศ. 2004 สถาบันแห่งนี้ก็ได้รับการเปลี่ยนชื่อเพื่อเป็นเกียรติแด่จอห์น เกอร์ดอน ซึ่งเป็นผู้ร่วมรับรางวัลโนเบลสาขาการแพทย์ใน ค.ศ. 2012  โดยมีผู้อำนวยการคนปัจจุบันคือแดเนียล เซนต์ จอห์นสัน และโทนี เคาซาไรด์ เป็นรองผู้อำนวยการ
# สมาคมชาวมาเลเซียแห่งซาราวัก
สมาคมชาวมาเลเซียแห่งซาราวัก  เป็นพรรคการเมืองในมาเลเซียที่มีฐานที่มั่นในรัฐซาราวัก ก่อตั้งเมื่อ พ.ศ. 2530 ผู้นำพรรคคือตนกู อับดุล ระห์มาน ยากุบ  ในการเลือกตั้งระดับรัฐ พ.ศ. 2530 สมาคมชาวมาเลเซียแห่งซาราวักได้ 5 ที่นั่ง ต่อมาในการเลือกตั้ง พ.ศ. 2534 พรรคนี้ก็พ่ายแพ้ในการเลือกตั้งให้กับแนวร่วมแห่งชาติอีกBorneo anti-logging party loses election The Age สุดท้ายจึงสลายตัวไป
อ้างอิง
# กองทัพเอกราชกะชีน
กองทัพเอกราชกะชีน  เป็นหน่วยงานด้านการทหารขององค์การเอกราชกะชีนซึ่งเป็นกลุ่มทางการเมืองของกลุ่มชาติพันธุ์กะชีนในพม่าตอนเหนือ ชาวกะชีนได้สร้างพันธมิตรทางการเมืองกับชาวเผ่าอีก 6 เผ่าที่มีบ้านเกิดในมณฑลยูนนาน ประเทศจีน ภาคตะวันตกเฉียงเหนือของอินเดียและรัฐกะชีนในพม่า ส่วนใหญ่มีฐานที่มั่นใกล้ชายแดนจีน

กองทัพเอกราชกะชีนก่อตั้งเมื่อ พ.ศ. 2504 เพื่อเป็นการตอบโต้ต่อกองทัพพม่าและการก่อรัฐประหารของนายพลเนวี่น ที่พยายามลดบทบาทของชนกลุ่มน้อย ตั้งแต่ พ.ศ. 2504–2537 กองทัพเอกราชกะชีนได้สู้รบต่อต้านทหารพม่า โดยเริ่มจากการต่อสู้เพื่อความเป็นเอกราช มาเป็นการต่อสู้เพื่อสิทธิในการปกครองตนเอง การลงนามในสนธิสัญญาสงบศึกกับกองทัพพม่าใน พ.ศ. 2537 ทำให้ความรุนแรงลดลง กองทัพเอกราชกะชีนไม่ได้ถูกปลดอาวุธและคงมีกิจกรรมทางทหารต่อไป แม้ว่าจะมีการสงบศึกกับทหารพม่าแต่ชาวกะชีนยังหวังจะทำสงครามต่อไปในอนาคต ในการเลือกตั้ง พ.ศ. 2553 ฝ่ายรัฐบาลทหารพม่าต้องการให้กลุ่มติดอาวุธทุกกลุ่มปลดอาวุธก่อนการเลือกตั้ง แต่กองทัพเอกราชกะชีนได้ประกาศอย่างเด็ดขาดที่จะไม่ยอมปลดอาวุธ

การเกิดความขัดแย้ง พ.ศ. 2554–2555 
ใน พ.ศ. 2554 นายพลสุมลุต กัน มอว์ ได้ยืนยันการสู้รบครั้งใหม่เพื่อเอกราชของกะชีน เหตุผลหนึ่งที่ทำให้การสงบศึกสิ้นสุดคือการสร้างเขื่อน Myitsone Dam ที่ส่งผลกระทบต่อหมู่บ้านของชาวกะชีนจำนวนมากMyitsonedam

ความขัดแย้งในรัฐกะชีน พ.ศ. 2554–2555 ทำให้มีผู้คนต้องอพยพ 35,000–75,000 คนและถูกฆ่าหลายร้อยคน

หมายเหตุ
# จิมมี หวาง หยาง
เจมส์ คาร์สัน ยูน (James Carson Yun; 13 พฤษภาคม ค.ศ. 1981) เป็นอดีตนักมวยปล้ำอาชีพและนักแสดงชาวเกาหลี-อเมริกัน เคยอยู่สมาคมWCW, WWE, TNA และสมาคมอื่นๆ

แชมป์และรางวัล
All Japan Pro Wrestling
Junior League (2010)
Bape Sta!! Tag Tournament (2003) – with Satoshi Kojimahttp://www.wrestlingdata.com/index.php?befehl=turniere&turnier=346
World's Strongest Junior Tag League (2002) – with Kaz Hayashi
Pro Wrestling Illustrated
PWI ranked him #110 of the top 500 singles wrestlers in the PWI 500 in 2007
# ภาษาฮ่าค่า
ภาษาฮ่าค่า มีผู้พูดทั้งหมด 131,260 คน พบในพม่า 100,000 คน (พ.ศ. 2534) ในหุบเขาชีน พบในบังกลาเทศ 1,260 คน พบในอินเดีย 30,000 คน (พ.ศ. 2540) ในรัฐมิโซรัมและรัฐอัสสัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละตินในอินเดียมีการสอนในโรงเรียนประถมศึกษา ผู้พูดภาษานี้ในอินเดียเรียกตนเองว่าไล
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

แหล่งข้อมูลอื่น

Online English to Chin (Hakha) Dictionary with Audio Pronunciations
English to Haka Chin Online Dictionary
 ฮ่าค่า
ฮ่าค่า
ฮ่าค่า
ฮ่าค่า
# ภาษากะหน่อ
ภาษากะหน่อ (กะหน่อ:) มีผู้พูดในพม่าทั้งหมด 5,000 คน (พ.ศ. 2527) ในปริเวณรัฐฉาน ใกล้เคียงกับภาษาเรียง-ลัง จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง (Sidwell 2010) จากการประมาณการของชุมชน (2023) พบว่ามีผู้พูดภาษากะหน่อประมาณ 3,000 คนใน 6 หมู่บ้านใกล้เมืองอองป้าน อำเภอกะลอ รัฐฉานZaw Lwin Oo (Hinthata). 2021. Htanaw. [ထနော့]. Yangon: Sape Beikman. แผนที่ชุดภาษาใกล้สูญของโลก ของยูเนสโกใน ค.ศ. 2010 จัดให้ภาษานี้อยู่ในสถานะ "ใกล้สูญขั้นวิกฤต"
# สึเนกาซุ ทาเกดะ
สึเนกาซุ ทาเกดะ (1 พฤศจิกายน ค.ศ. 1947) เป็นนักกีฬาชาวญี่ปุ่น ซึ่งเป็นที่รู้จักในฐานะนักขี่ม้าผู้เข้าแข่งขันโอลิมปิกฤดูร้อนสองสมัยSportsReference.com (SR/Olympics), Tsunekazu Takeda ; retrieved 2012-7-26. รวมถึงเป็นประธานคณะกรรมการโอลิมปิกแห่งประเทศญี่ปุ่นคนปัจจุบันNippon Olympic Committee (NOC), Tsunekazu Takeda

 ประวัติ 
สึเนกาซุ ทาเกดะเกิดเมื่อวันที่ 1 พฤศจิกายน ค.ศ. 1947 ที่กรุงโตเกียว เป็นโอรสในสึเนโยชิ ทาเกดะ และเป็นพระปนัดดาในจักรพรรดิเมจิReuters.com,  "Olympics-Japan chief Takeda elected to IOC," July 27, 2012; retrieved 2012-7-27.

เขาดำรงตำแหน่งเป็นประธานของคณะกรรมการโอลิมปิกแห่งประเทศญี่ปุ่น ณ วันที่ 24 ตุลาคม ค.ศ. 2001 และยังเป็นสมาชิกคณะกรรมการบริหารสภาโอลิมปิกแห่งเอเชียJapanese Olympic Committee

ตลอดจนได้รับเลือกให้เป็นสมาชิกของคณะกรรมการโอลิมปิกสากลในเดือนกรกฎาคม ค.ศ. 2012 Olympic.org,  "IOC Session votes on new members and Executive Board positions"; retrieved 2012-7-26.
# ภาษาเงาน์
ภาษาเงาน์ (Ngawn language) หรือ ภาษางอน มีผู้พูดในบริเวณเขตพะล่าน รัฐชีน และเขตกะเล่ ภาคซะไกง์ ประเทศพม่า มีหมู่บ้านใช้ภาษางอนจำนวน 27 หมู่บ้านในพะล่าน รัฐชิน
ชาวงอนบางส่วนยังอาศัยอยู่ในเขตตู้นซาน รัฐชิน และเมืองกะเล่ กับ หุบเขากะบอ ภาคซะไกง์

 ตัวอย่าง 
 เงาน์  ไทย  พม่า Dam cim?  สบายดีไหม? နေကောင်းလား Tui  น้ำ  ရေ Pa (Pa aw)  พ่อ  အဖေ Nu (Nu aw)   แม่  အမေ Hade  ดวงจันทร์ လ Ni  ดวงอาทิตย์  နေ Pathian  พระเจ้า  ဘုရား Mei  ไฟ  မီး Inn  บ้าน   အိမ်
# อัตรากำไรจากการดำเนินงาน
ในทางธุรกิจ อัตรากำไรจากการดำเนินงาน เป็นอัตราส่วนกำไรจากการดำเนินงานหารด้วยยอดขายสุทธิ มักมีหน่วยเป็นเปอร์เซนต์

กำไรสุทธิวัดความสามารถในการทำกำไรของการลงทุนหลังคิดราคาทั้งหมดแล้วFarris, Paul W.; Neil T. Bendle; Phillip E. Pfeifer; David J. Reibstein (2010). Marketing Metrics: The Definitive Guide to Measuring Marketing Performance. Upper Saddle River, New Jersey: Pearson Education, Inc. ISBN 0137058292. The Marketing Accountability Standards Board (MASB) endorses the definitions, purposes, and constructs of classes of measures that appear in Marketing Metrics as part of its ongoing Common Language: Marketing Activities and Metrics Project .

ผลตอบแทนจากยอดขาย (ROS) เป็นกำไรสุทธิที่คิดจากร้อยละของรายได้จากการขาย เป็นตัวชี้วัดความสามารถในการทำกำไรและมักใช้เปรียบเทียบความสามารถในการทำกำไรของบริษัทและอุตสาหกรรมที่มีขนาดต่างกัน ที่สำคัญ ผลตอบแทนจากยอดขายมิได้อธิบายทุนที่ใช้เพื่อสร้างกำไร ในการสำรวจผู้จัดการการตลาดอาวุโสเกือบ 200 คน 69% ตอบว่า พวกเขาพบว่าตัววัด "ผลตอบแทนจากยอดขาย" เป็นประโยชน์มาก 

รายได้ก่อนหักดอกเบี้ย ภาษี ค่าเสื่อมราคาและการผ่อนชำระหนี้ (EBITDA) เป็นการวัดงบกระแสเงินสดการดำเนินงาน ซึ่งลดผลของนโยบายการบัญชี การเงินและภาษีต่อกำไรที่รายงาน
# ยรรยง พวงราช
ยรรยง พวงราช (เกิด 14 เมษายน พ.ศ. 2495) ที่ปรึกษารองนายกรัฐมนตรี (ภูมิธรรม เวชยชัย)รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 26 กันยายน 2566 ในรัฐบาลเศรษฐา ทวีสิน อดีตรัฐมนตรีช่วยว่าการกระทรวงพาณิชย์ ในรัฐบาลยิ่งลักษณ์ ชินวัตร และอดีตปลัดกระทรวงพาณิชย์ อดีตอธิบดีกรมการค้าภายใน

 ประวัติ 
นายยรรยง พวงราช เกิดเมื่อวันที่ 14 เมษายน พ.ศ. 2495 ที่อำเภอยางชุมน้อย จังหวัดศรีสะเกษ จบการศึกษาชั้นมัธยมตอนต้นจากโรงเรียนศรีสะเกษวิทยาลัย จบชั้นมัธยมศึกษาตอนปลายจากวิทยาลัยเทคนิคศรีสะเกษ สำเร็จการศึกษาระดับปริญญาตรี นิติศาสตรบัณฑิต (เกียรตินิยมอันดับ 2) จากคณะนิติศาสตร์ จุฬาลงกรณ์มหาวิทยาลัย และสอบได้เป็นเนติบัณฑิตไทยในปีเดียวกัน (พ.ศ. 2517) ระดับปริญญาโท Master of Laws จากมหาวิทยาลัยนิวยอร์ก สหรัฐอเมริกา (2521) (ทุนรัฐบาลไทย) และผ่านการศึกษาอบรมหลักสูตร วปรอ. 4212 จากวิทยาลัยป้องกันราชอาณาจักร

 ประวัติการทำงาน 
ยรรยง พวงราช เริ่มทำงานเป็นที่ปรึกษากฎหมายประจำสำนักงานไพร้ซ์สานนท์และสหาย เมื่อปี พ.ศ. 2517 ต่อมาได้เข้ารับราชการเป็นอาจารย์ตรี ประจำคณะนิติศาสตร์ จุฬาลงกรณ์มหาวิทยาลัย ในปี พ.ศ. 2518 จากนั้นเขาได้รับทุนรัฐบาลไทยให้ไปศึกษาที่ประเทศสหรัฐอเมริกา กระทั่งในปี พ.ศ. 2530 จึงได้โอนย้ายมารับหน้าที่ผู้เชี่ยวชาญด้านกฎหมายพาณิชย์ ประจำกระทรวงพาณิชย์ และได้รับแต่งตั้งเป็นรองอธิบดีกรมเศรษฐกิจการพาณิชย์ ในปี พ.ศ. 2534 และเป็นที่ปรึกษากฎหมายกระทรวงพาณิชย์ ระดับ 10 ในปี พ.ศ. 2539 เป็นผู้ตรวจราชการกระทรวงพาณิชย์ ในปี พ.ศ. 2541 เป็นรองปลัดกระทรวงพาณิชย์ ในปี พ.ศ. 2543 จากนั้นในปีถัดมาได้รับแต่งตั้งเป็นอธิบดีกรมทรัพย์สินทางปัญญา และกลับไปรับตำแหน่งรองปลัดกระทรวงพาณิชย์ ในปี พ.ศ. 2546 จนถึงปี พ.ศ. 2550 ได้รับแต่งตั้งเป็นอธิบดีกรมการค้าภายใน และเป็นปลัดกระทรวงพาณิชย์ ในปี พ.ศ. 2552

 ประสบการณ์อื่น ๆ 
 เป็นกรรมการกฤษฎีกา (2549 - ปัจจุบัน)
 เป็นผู้พิจารณาขององค์การการค้าโลก (WTO Panel) คดีทรัพย์สินทางปัญญาและคดีทุ่มตลาด รวม 3 คดี (2540 - 2543)
 เป็นผู้พิพากษาสมทบในศาลทรัพย์สินทางปัญญาและการค้าระหว่างประเทศกลาง (2540 - 2544)
 เป็นผู้บรรยายพิเศษวิชากฎหมายทรัพย์สินทางปัญญาและการค้าระหว่างประเทศที่สำนักอบรมกฎหมายแห่งเนติบัณฑิตยสภา จุฬาฯ ธรรมศาสตร์ ฯลฯ (2525-ปัจจุบัน)
 เป็นประธาน รองประธานกรรมการและกรรมการองค์การคลังสินค้า (2547 - ปัจจุบัน)
 ทำหน้าที่ประธานคณะกรรมการควบคุมธุรกิจของคนต่างด้าว (2548 - 2550)

 งานการเมือง 
นายยรรยง มีบทบาทโดนเด่นเป็นที่รู้จักในวงการการเมือง ในช่วงที่ดำรงตำแหน่งปลัดกระทรวงพาณิชย์ ได้มีการแถลงข่าวตอบโต้กันกับนายชวนนท์ อินทรโกมาลย์สุต โฆษกพรรคประชาธิปัตย์เปิดปูมว่าที่รัฐมนตรีหน้าใหม่ครม.ยิ่งลักษณ์5 ประวัติรัฐมนตรี ที่น่ารู้ ต่อมาหลังเกษียณอายุราชการได้เข้ารับตำแหน่งรัฐมนตรีช่วยว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตรพระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร ๕)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๕, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๑๔, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๑๘ ตอนที่ ๔ ข หน้า ๒๔๕, ๒๒ กุมภาพันธ์ ๒๕๔๔
# รายพระนามพระมหากษัตริย์ยูโกสลาเวีย
รายพระนามพระมหากษัตริย์ยูโกสลาเวีย จากการก่อตั้งของรัฐแห่งชาวสโลวีน โครแอต และเซิร์บ ในปี 1918 จนถึงช่วงสหพันธ์สาธารณรัฐสังคมนิยมยูโกสลาเวีย ในปี 1992

ราชวงศ์คาราดอร์เจวิก
 พระนาม  พระบรมฉายาลักษณ์  พระบรมราชสมภพ  ราชาภิเษกสมรส  สวรรคต  สิทธิ์ในการครองบัลลังก์ ราชวงศ์  หมายเหตุ สมเด็จพระเจ้าปีเตอร์ที่ 11 ธันวาคม 1918–16 สิงหาคม 1921 100px|Peter I of Serbs, Croats and Slovenes  29 มิถุนายน 1844เบลเกรดพระราชโอรสใน อเล็กซานเดอร์ คาราดอร์เดวิก และ เพอร์ซีดา นาโดวิก  เจ้าหญิงซอร์กาแห่งมอนเตรเนโกร18835 พระองค์  16 สิงหาคม 1921เบลเกรดพระชนมพรรษา 77 เดิมทีเป็นพระมหากษัตริย์เซอร์เบีย,ได้รับการสถาปนาโดยตัวแทนจากรัฐสลาฟใต้ ราชวงศ์คาราดอร์เดวิก เลื่อนสถานะเป็น"กษัตริย์แห่งชาวเซิร์บ โครแอต และสโลวีย" มกุฎราชกุมารอเล็กซานเดอร์สำเร็จราชการการแทนในปลายรัชกาล สมเด็จพระเจ้าอเล็กซานเดอร์ที่ 116 สิงหาคม 1921–9 ตุลาคม 1934  100px|Alexander I of Yugoslavia  16 ธันวาคม 1888เซตินเจพระราชโอรสในสมเด็จพระเจ้าปีเตอร์ที่ 1 กับ เจ้าหญิงซอร์กาแห่งมอนเตรเนโกร  มาเรียแห่งโรมาเนีย8 มิถุนายน 19223 พระองค์  9 ตุลาคม 1934มาร์เซย์พระชนมพรรษา 45พระราชโอรสราชวงศ์คาราดอร์เดวิก เปลี่ยนสถานะเป็น "กษัตริย์แห่งยูโกสลาเวีย" ในค.ศ. 1929.ถูกปลงพระชนม์ที่มาร์เซย์ สมเด็จพระเจ้าปีเตอร์ที่ 29 ตุลาคม 1934–29 พฤศจิกายน 1945  100px|Peter II of Yugoslavia  6 กันยายน 1923เบลเกรดพระราชโอรสในอเล็กซานเดอร์ที่ 1 กับ มาเรียแห่งโรมาเนีย  อเล็กซานดราแห่งกรีซและเดนมาร์ก20 มีนาคม 19441 พระองค์  3 พฤศจิกายน 1970 เดนเวอร์พระชนมพรรษา 47พระราชโอรสราชวงศ์คาราดอร์เดวิกเจ้าชายพอล สำเร็จราชการจนถูกปลดในวันที่ 27 มีนาคม 1941; ทรงลี้ภัยวันที่ 17 เมษายน 1941 และถูกถอดจากราชสมบัติวันที่ 29 พฤศจิกายน 1945